open-index/open-wikipedia-markdown huggingface dataset:
Ian Callaghan

**Ian Robert Callaghan** (født 1942) er en engelsk tidligere fotballspiller. Callaghan var en allsidig midtbanespiller, og er spilleren med flest kamper for Liverpool FC gjennom tidene. Til sammen spilte Callaghan hele 857 førstelagskamper for Liverpool, derav 640 i ligaen. På alle disse kampene fikk han kun ett eneste gult kort, og det i sin nest siste kamp for Liverpool i en omkamp i ligacupfinalen borte mot Nottingham Forest.

## Karriere
Callaghan kom fra Liverpools egen juniorstall, og debuterte for klubbens førstelag våren 1960. De to første sesongene spilte han bare sporadisk, men fra og med 1961/62-sesongen var han fast på laget &ndash; vanligvis på høyresiden på midtbanen. Samme sesong rykket Liverpool opp i 1.&nbsp;divisjon, og Callaghan ble etter hvert en nøkkelspiller på Bill Shanklys første storlag, som vant ligagull i 1964 og 1966. Han var også med på det  som ble verdensmestere i 1966, selv om det bare ble én kamp på ham i VM-sluttspillet. Dette var også et av Callaghans få øyeblikk i landslagstrøya. Han spilte nemlig bare fire A-landskamper i sin karriere.

På begynnelsen av 1970-tallet hadde Liverpool-stallen begynt å få en ganske høy snittalder, og da Shankly startet jobben med å bygge opp et nytt storlag, var det først og fremst Callaghan og Tommy Smith som ble igjen som kontinuitetsbærere fra det første storlaget. Callaghan vant sitt tredje ligamesterskap i 1973, og vant to nye ligagull i 1976 og 1977, etter at Bob Paisley hadde tatt over som manager.

Mot slutten av sin Liverpool-karriere, i 1977, var Callaghan med på å vinne Europacupen for serievinnere. Callaghan var fortsatt Liverpool-spiller året etter, da Liverpool forsvarte tittelen, men denne gangen måtte han se finalen fra tribuneplass. Callaghan forlot Liverpool i 1978, og avsluttet karrieren i Swansea og Crewe. Han hadde også et kort opphold som mulig spillende trener i den norske 4.-divisjonsklubben Sandefjord Ballklubb.

## Karriere som spiller

 Kun seriekamper.

## Meritter
* Engelsk ligamester: 1963/64, 1965/66, 1972/73, 1975/76, 1976/77.
* Vinner av FA-cupen: 1964/65, 1973/74.
* Vinner av Europacupen for serievinnere: 1976/77, 1977/78.
* Vinner av UEFA-cupen: 1972/73, 1975/76.
* Verdensmester: 1966.
* 4 landskamper.

## Se også
* Statistikk om Liverpool FC.

## Referanser


## Eksterne lenker
* 
*  Profil på Liverpools offisielle hjemmeside.
*  Profil på LFChistory.net.
Edvard Engelsaas

**Edvard Larsen Engelsaas** (født 17. november 1872 i Trondheim, død 30. august 1902) var en norsk skøyteløper. Han begynte karrieren som kunstløper, og avslutta med å bli verdensmester i allround på Frognerkilen 24.–25. februar 1900. Engelsaas gikk for Trondhjems Skøiteklub.

Engelsaas ble overraskende norgesmester på skøyter i 1900, samme helg som Peder Østlund satte fire verdensrekorder i Davos. To uker senere var Engelsaas og Østlund favoritter til VM, som gikk med reint norsk deltakelse. Østlund vant 500 m, men var sliten etter hjemreisa fra Davos. Han ble slått med 9 sekunder av Engelsaas på  m og stilte ikke til start andre dag. Engelsaas vant de to lengste distansene.

Engelsaas konkurrerte ikke internasjonalt etter dette. Han døde drøye to år senere av en hjertelidelse.

## Personlige rekorder

## Referanser




## Eksterne lenker
* 
*
Graemsay

**Graemsay** (norrønt: *Grímsey*) er en øy i den skotske øygruppen Orknøyene. Den er lokalisert ved den vestlige adkomsten til Scapa Flow og i sundet Hoy Sound mellom øyene Hoy og Mainland. I henhold til folketellingen av 2011 er 22 innbyggere på øya, mens det på 1800-tallet var opptil 200 innbyggere. 

## Historie

Som med mange andre av øyene Orknøyene er det en tilknytning til keltisk kristendom, muligens fra før den norrøne bosetningen. Det er restene av to tidlige kirker, dedikert til sankt Brigid og sankt Columba, som begge er helgener av irsk opprinnelse.

Øya har to fyrtårn, Hoy High (NE) og Hoy Low (NW), begge designet og bygget av Alan Stevenson i 1851  for sildeindustrien for siste halvdel av 1800-tallet.

Ved Point of Oxan helt i nordvest, i Burra Sound, ligger det som på engelsk kalles for «blokkskip». Disse ble senket med vilje under den andre verdenskrig for å hindre (blokkere) fiendtlige ubåter å komme inn sundet. Dette er et fellestrekk ved sundet og tidligere sund rundt Scapa Flow. Et kystforsvarsbatteri ble også reist ved Oxan, bygget i 1944, og voktet den vestlige inngangen til Scapa Flow, fram til slutten av andre verdenskrig.

Graemsay barneskole ble bygget i 1876 og på det meste hadde skolen hele 60 elever. På slutten av 1990-tallet hadde skolen fire ansatte til bare én elev, noe som gjorde den til den dyreste statlige skolen i Storbritannia.Skolen stengte i 1996 og er lagt ut for salg. På 2020-tallet reiste øyas 2 barn daglig til skolen i Stromness med fergen MV «Graemsay».

## Referanser


## Eksterne lenker

* Graemsay.org.uk, offisielt nettsted
* Informasjon om alle familiene på Graemsay
* Northern Lighthouse Board
* Kart over Graemsay
Phil Neal

**Philip George Neal** (født 1951) er en tidligere engelsk fotballspiller. Neal huskes best som mangeårig høyreback på Liverpools storlag på siste halvdel av 1970-tallet og første halvdel av 1980-tallet, hvor han var med på å vinne åtte ligamesterskap og fire triumfer i Europacupen for serievinnere. Han spilte også 50 landskamper for , og deltok i VM i 1982.

## Spillerkarriere
Neal startet sin karriere i de lavere divisjonene av engelsk fotball, for Northampton Town. Høsten 1974 ble han kjøpt av Liverpool for 65&nbsp;000 pund, i det som var Bob Paisleys første kjøp som Liverpool-manager. Neal gikk rett inn på laget, og mellom 1975 og 1983 gikk han bare glipp av én ligakamp. Neal viste seg også å være en svært effektiv straffeskytter. Han scoret til sammen 60 mål i sin Liverpool-karriere, og nesten halvparten av disse kom fra straffemerket.

Neal er engelsk fotballs tredje mestvinnende spiller gjennom tidene, (bare slått av Ryan Giggs og Paul Scholes), med 8 ligamesterskap, 4 seire i serievinnercupen, 1 seier i UEFA-cupen, 4 seire i Liga-cupen, 1 seier i Super-cupen og 5 seire i Charity Shield. (Alan Hansen har også 23 medaljer for Liverpool, men har færre seire i den gjeveste europeiske turneringen). Neal har også en ganske imponerende rekord, det kommer til å være svært vanskelig å slå. Han spilte nemlig 417 kamper på rad uten å miste en eneste kamp, fra 23. oktober 1976 til 24. september 1983.

## Trenerkarriere
Han forlot Liverpool i 1985, da han ble ansatt som spillende manager i Bolton.

Som manager hadde Neal moderat suksess. Han klarte å gjøre Bolton til et stabilt topplag i daværende 3.&nbsp;divisjon, men klarte ikke å lede klubben til opprykk i løpet av de seks årene han var sjef i klubben. Han hadde også korte perioder som manager i Coventry og Manchester City, og har vært assistenttrener på det engelske landslaget.

## Karriere som spiller

 Kun ligakamper.

## Meritter
* **Engelsk ligamester**: 1975/76, 1976/77, 1978/79, 1979/80, 1981/82, 1982/83, 1983/84, 1985/86. **(8).**
* **[[Ligacupen]]**: 1980/81, 1981/82, 1982/83, 1983/84. **(4).**
* **[[Mesterligaen i fotball for menn|Europacupen for serievinnere]]**: 1976/77, 1977/78, 1980/81, 1983/84. **(4).**
** *Tapende finalist*: 1984/85.
* **[[UEFA-cupen i fotball for menn|UEFA-cupen]]**: 1975/76. **(1).**
* **[[UEFA Super Cup]]**: 1977/78. **(1).**
* **Charity Shield**:1976/77, 1977/78 (delt), 1979/80, 1980/81, 1982/83. **(5).**
* 50 landskamper, 5 mål.

## Se også
* Statistikk om Liverpool FC
* Norge–England 2–1

## Referanser


## Eksterne lenker
* 
*  Profil på LFChistory.net
*  Alle hans transfer i Bolton
Clas Ohlson

**Clas Ohlson AB** er et svensk handelsforetak. Virksomheten begynte som postordrefirma i 1918, men er i dag en varehuskjede som har vært notert på Stockholmsbørsen siden 1999. Selskapet er også notert på den nordiske børsen The Nordic Exchange. I vareutvalget er det om lag 15&nbsp;000 artikler, deriblant verktøy, elektronikk og hjelpemidler for hus, hjem og teknisk hobby. Salg skjer via postordre i hele Norden, på Internett og i butikker i Sverige, Norge og Finland. Foretaket har ingen egenproduksjon og kjøper inn alle produkter som det selger. Det har omtrent 600 leverandører i 30 land. Mange av leverandørene holder til i lavkostland i Asia. Selskapet har cirka 225 butikker totalt i markedene det opererer i.

## Bakgrunn, virksomhet og utbredelse
Virksomheten ble grunnlagt som postordrefirma i 1918 i Insjön i Dalarna i Sverige av Clas Ohlson (1896&ndash;1979). Opprinnelig bestod vareutvalget av enkle «gjør-det-selv»-håndbøker. 

Vareutvalget ble snart utvidet med tekniske produkter, som for eksempel løvsagsverktøy, kunstnermateriell, båt- og møbeltegninger, kameraer med tilhørende fotomateriell for egen fremkalling og kopiering,  grammofonplater og byggesett for krystallmottaker og radioapparater.

Mellomkrigstiden skapte en kraftig vekst i foretaket og førte til en spredning av interessen for teknikk i Sverige. I seksti år, frem til sin død, var Ohlson daglig engasjert i sin idé, sitt foretak og livsverk. Sønnen Tore Ohlson overtok som direktør i 1979 og hadde stillingen frem til 1983. Siden har folk utenfor familiekretsen tatt over: Håkan Thylen (1983&ndash;1996), Gert Karnberger (1996&ndash;2007), Klas Balkow (2007-2017),Lotta Lyrå (2017-2020) og Kristofer Tonstöm (fra 2021).

Frem til 1980-tallet var postordre foretakets primære virksomhet. Postordresalget ble komplettert med butikkutsalg i Insjön, kjedens aller største butikk målt i salgsareal.

Insjöbutikken er det største turistmålet i Dalarna og blir hvert år besøkt av omtrent 600 000 personer.
                                               
### Clas Ohlson i Norge
I Norge har Clas Ohlson eksistert siden 1991 og er nå etablert i en rekke store og små steder på tvers av Norge. Per 1. februar 2023 har kjeden 90 butikker i Norge, med stadig tilvekst.

## Eksterne lenker
* 
* Clas Ohlsons nettbutikk i Norge
* Clas Ohlsons nettbutikk i Sverige
Damsay

**Damsay** (norrønt: *Damsey/Daminsey*) er en liten øy i den skotske øygruppen Orknøyene. Øya utgjør 18 hektar og strekker seg kun 11 meter over havet. Det ligger i Bay of Firth nord for hovedøya Mainland, nær Finstown. I nærheten ligger den mindre holmen Holm av Grimbister.

## Historie
Det er nå ubebodd, men en gang sto det et norrønt langhus der, og det var åstedet for drapet på jarlene Erlend Haraldsson av hans medjarler Ragnvald Kale Kolsson og Harald Maddadsson i 1154. Erlend hadde feiret etter at han kom tilbake til øya til jul og trakk seg så tilbake til skipet sin for drikke videre natt til 21. desember. Til tross for at de ble advart om et angrep og tilstedeværelsen av fullmåne, ble hans menn overrasket av angrepet og Erlend ble drept.

Senere ble det bygget et lite nonnekloster på holmen som førte til en legende om at ingen frosker eller padder (eller muligens rotter og mus) kunne leve der. Det ble også sagt at ugift kvinne som ble gravid, ville dra dit for å be ved en forlatt helligdom til den hellige jomfru Maria.

## Arkeologi
Arkeolog Caroline Wickham-Jones har oppdaget en rekke nedsukne strukturer utenfor Damsay, som ser ut til å være fra neolittisk tid (bondesteinalderen). Hun har uttalt at «Vi har absolutt mye steinverk. Du kan se tomrom eller innganger... Det virkelig interessante med denne bukten er historiene om ting under havet og havnivåendringer. Våre forfedre hadde lignende problemer som vi har, og vi vil gjerne se hvordan de taklet det.» Hun beskrev en funksjon som et steinbord framstilt av «en stor steinplate som er omtrent halvannen meter lang og den sitter oppe på fire søyler eller vegger» og sa at «kvaliteten og tilstanden til noe av murverket er bemerkelsesverdig. Ingenting lignende har noen gang blitt funnet på havbunnen rundt Storbritannia.»

En feltarbeidsrapport publisert i 2010 uttalte at «lokal etno-arkeologisk informasjon antyder tilstedeværelsen på en gang av en motorvei mot vest, over en strekning med grunt vann og eksisterende skjærgård» som koblet Damsay til fastlandet.

## Referanser


## Litteratur
* Bates, R.; Bates, M.; Dawson, S.; Nayling, Nigel; & Wickham-Jones, C.R. (Juni 2010): *The Rising Tide Report on Fieldwork*,  University of St Andrews.
* Haswell-Smith, Hamish (2004): *The Scottish Islands*. Edinburgh: Canongate. ISBN 1-84195-454-3.
* Muir, Tom (2005): *Orkney in the Sagas*. Kirkwall. The Orcadian. ISBN 0-9548862-2-4
* Omand, Donald, red. (2003): *The Orkney Book*. Edinburgh. Birlinn.
MF «Skånevik»

**MF «Skånevik»** er en bilferge bygget i 1967 som er fredet av Riksantikvaren. 

I sommermånedene går «Skånevik» i turistrute i Geiranger Hellesylt

Skånevik har to søsterskip, M/F «Sveio» og M/F «Odda», som er bygget i samme periode.

## Historie
Fra leveringen i 1967 og frem til 2001 gikk fergen i rutefart for Hardanger Sunnhordlandske Dampskipsselskap i Hardanger og Sunnhordland. 

I tillegg til charteroppdrag har fergen gått i ordinær rutetrafikk på strekningen Klokkarvik-Lerøy-Bjelkarøy-Hjellestad og fra 2010 til 2012 i turistrute på Fjærlandsfjorden mellom Balestrand og Fjærland. 

### Sammenstøt i 2023
9. juli 2023 gikk fergen på en fjellvegg ved Kvernafjellet i Lysefjorden. Årsaken til sammenstøtet var at skipperen hadde sovnet på broen. 

## Fredning
«Skånevik» ble overtatt av Ferjelaget Skånevik i 2005 og fredet 2. august 2006. Riksantikvaren da en ønsket å bevare en bilferge av stål fra tiden etter andre verdenskrig. Fredningen omfatter hele fartøyet med fast inventar og utstyr. Førtøyet er ikke mye endret siden den ble bygget, endringene er vesentlig knyttet til navigasjon, kommunikasjon og redning.

## Fergesamband
*Oversikten er ikke fullstendig*
*1967 (Sommer); 1974; 2000 (Sommer) Kinsarvik - Utne - Kvanndal 
*1971–1974, og sommeren 1975 Halhjem - Våge - Bruntveit 
*1999–2000: Skånevik - Matre - Utåker
*2002–2004: Fjellbergruta
*2004 (sommer): Hansnes - Stakkvik - Karlsøy (for TFDS)
*2010–2012: Hella - Balestrand - Fjærland turistrute på Fjærlandsfjorden
*2014: Klokkarvik–Lerøy–Bjelkarøy–Hjellestad reserveferje for MF «Sundferja»
*2015–2020: Kaupanger – Gudvangen turistrute med lokalrutestopp i Dyrdal, Bakka, Styvi og Frønningen
*2023: Lauvvik - Lysebotn turistrute på Lysefjorden om sommeren med stopp på Oanes, Songesand og Flørli.
*2024: Hellesylt - Geiranger turistrute på geirangerfjorden

## Referanser


## Kilder
* 
* 
* 
* 
* 
* 
* 
* 
* 

* 

## Eksterne lenker
* 
* 
*  Respatexinteriør
Ramsund

**Ramsund** er et tettsted i Tjeldsund kommune i Troms. Tettstedet ligger på østsiden av Ramsundet omtrent 45 minutters kjøretur fra Harstad. I 2020 regnet ikke lenger Statistisk sentralbyrå Ramsund som et tettsted, men i 2021 oppfylte stedet igjen kriteriene.

Sentrum av Ramsund består av et lite senter med nærmatbutikk, kafeteria, kino og Like ved ligger også Ramsund orlogsstasjon. og Ramsund skole. 

## Se også
*Ramsund kapell
*Ramsund skole
*Ramsundbrua

## Referanser
Belmont (Harrow)

**Belmont** er et sted i bydelen Harrow i nordlige London. Det er et boligområde med forstadspreg. Området har navn etter en haug eller høyde som ble bygget tidlig på 1700-tallet av Henry James Brydges, jarl av Carnarvon og den første hertug av Chandos. Han bygget et sommerhus på toppen av haugen for å få en strålende utsikt. Høyden er i dag golfbanen Stanmore Golf Course, bygget av Frederick Gordon, som selv sørget for å bygge jernbane fra sitt gods fra Stanmore via Belmont til Harrow & Wealdstone.

Tidligere var stedet betjent av Belmont stasjon på en egen sidelinje av jernbanen.

I henhold til folketellingen av 2011 har Belmont en befolkning på 11 343 innbyggere.

## Referanser


## Eksterne lenker
*Belmont Circle
Monte Rosa

:*Denne artikkelen omhandler fjellmassivet Monte Rosa. For skipet med samme navn, se [[MS «Monte Rosa»]]
*'Monte Rosa*' er et fjellmassiv på grensen mellom [[Sveits]] ([[Sveits’ kantoner|kantonen]] [[Valais]]) og [[Italia]] (regionene [[Piemonte]] og [[Valle d'Aosta]]). Den høyeste toppen heter [[Dufourspitze]] ([[italiensk språk|it.]] *La Punta Dufour*, [[fransk språk|fr.]] *Pointe Dufour'') og er 4634 moh. Det er den høyeste fjeltoppen i Sveits. Første bestigning fant sted 1. august&nbsp;1855. Klatrerne var bl. a. Charles Hudson, J. Smyth, C. Smyth.

## Topper over 4 000 m.
Toppene over 4 000 m i massivet er

## Eksterne lenker
*
South Harrow

**South Harrow** er et sted i bydelen Harrow i London, beliggende sørvest for Harrow-on-the-Hill. Det vokste ut sør og vest fra landsbyen Roxeth som følge av jernbaneutbygging og urbanisering. Roxeth, som er dokumentert så tidlig som 845, holdt på å miste sitt historiske navn grunnet South Harrow stasjon, men byrådet besluttet å beholde det.

Det ligger flere gamle kirker og store parker der. En av parkene har navn etter dronning Alexandra, som ofte besøkte stedet. South Harrow undergrunnsstasjon ligger rett utenfor et handleområdet som ble utviklet på 1990-tallet. 

Operasangeren dame Janet Baker ble født i South Harrow og hadde hus på solsiden i Harrow-on-the-Hill.

## Referanser
Plough Lane

**Plough Lane** var Wimbledon FC hjemmebane fra september 1912 og frem til 1991. Plough Lane ble åpnet i 1912, og siste seriekamp spilt på Plough Lane var i mai 1991. Siste kamp på Plough Lane endte med et 0-3 tap for naborival Crystal Palace FC, der hele 10&nbsp;002 tilskuere hadde møtt opp for å se kampen. Tilskuerrekorden var 18&nbsp;000 og ble satt i 1935. Plough Lane ble revet i 2001 av sikkerthetsmessige grunner.

## Referanser
Erling Christie

**Erling Christie** (1928–1996) var en norsk forfatter. 

Christie var blant modernismens pionerer i Norge, både som lyriker og kritiker. Christie utgav fire diktsamlinger mens han levde, og disse er samlet i den posthumt utgitte *Samlede dikt* (Aschehoug 1998). 

Som litteraturarbeider introduserte Christie en rekke engelskspråklige forfattere for det norske publikum, og hans egen lyrikk var også inspirert av engelskspråklige forfattere som T. S. Eliot.

I 1959 ble Erling Christie utsatt for en ulykke som førte til at han mistet synet og ble arbeidsufør. Det ble derfor stille fra ham etter utgivelsen av *Tegnene slukner*, som ble publisert året etter at ulykken fant sted.

## Bibliografi
* *Drøm om havet* (Aschehoug 1954)
* *Serenade for blå gitar* (Aschehoug 1956)
* *Minus. Satiriske dikt* (Aschehoug 1959)
* *Tegnene slukner* (Aschehoug 1960)
* *Samlede dikt* (Aschehoug 1998)

## Referanser


## Eksterne lenker
* Digitaliserte bøker av Christie hos Nasjonalbiblioteket.
Olga Marie Mikalsen

**Olga Marie Mikalsen** (født 9. januar 1915 i Langevåg, død 23. januar 2006) var en norsk sanger som ble kjent for et stort publikum da hun fremførte «Hurra for deg som fyller ditt år» i en reklamefilm for Solo i forbindelse med brusens 60-årsjubileum i 1994.

Mikalsen kom fra en musikalsk familie. 20 år gammel flyttet hun til Oslo, hvor hun tok handelsskole og Bjørknes Privatskole. Hele sitt voksne liv arbeidet hun på kontor, men studerte også i flere perioder ved musikkonservatoriet i Oslo, der hun avla eksamen i blant annet solosang, anatomi og formlære.

Hun debuterte i 1968 i en alder av 53 år, men først i 1980-årene ble publikum oppmerksom på hennes helt spesielle sangteknikk. Hun kalte denne tilnærmingsmåten «agogikk», forklart som et system der man gjør komponistens tonefølge til en slags kladd, hvoretter man slynget tonene ut, uavhengig av komponistens intensjon. En journalist spurte henne en gang rett ut: «Men frk. Mikalsen, publikum sitter jo og ler på konsertene dine?» Hun svarte: «Nja, men det er jeg som ler sist.» 

Mikalsen har blant annet opptrådt i Carnegie Hall i New York, i Stockholms konserthus, Odd Fellow Paléet i København, Purcell Room i London, Salle Pleyel i Paris og Finlandiahuset i Helsingfors.

Hennes sanglige uttrykk var sterkt personlig og unikt, og hun karakteriserte seg selv som «lyrisk alt». Hun hadde først og fremst et klassisk repertoar, og gav i mai 1994 ut platen *Olga synger solo* som spenner fra Bach og Händel via Grieg til «Happy Birthday To You». Denne platen lå tre uker på *[[Dagbladet]]*-listen. Hun ga tidligere ut en LP som var et *live*-opptak fra en konsert. Denne solgte hun til et par platebutikker langs Karl Johan, og den ble snart et eksotisk sjeldent samlerobjekt. Som *cover*-tekst var hennes livshistorie, nedtegnet av henne selv, uten komma eller punktum! Denne er også tatt med på *Olga synger solo*.

I sine siste år bodde Mikalsen i Alfaz del Pi på Costa Blanca-kysten i Spania.

## Referanser




## Se også
* Florence Foster Jenkins
* Wing

## Eksterne lenker
* Lytt til utdrag fra ''Olga synger solo''
* ''Olga er død – leve Olga'' av Sverre Gunnar Haga
* Solo-reklame fra 1994: Olga Marie Mikalsen synger opera
* Youtube-søk på videoer med Olga Marie Mikalsen
West Coast Swing (golfturnering)

**''West Coast Swing'' presented by Allianz** er en poengbasert konkurranse i golf som går over ni turneringer fra sesongåpningen på PGA-touren. På grunn av årstiden og klimaet spilles disse turneringene i den vestlige delen av USA, vanligvis Hawaii, California og Arizona. I 2006 begynte den med Mercedes Championships i uke&nbsp;1 og sluttet med WGC–Accenture Match Play Championship og Chrysler Classic of Tucson i uke&nbsp;8.

Spillere som konkurrerer i West Coast Swing mottar poeng for topp-10-plasseringer i hver av de ni turneringene, som fordeles med 100 poeng til 1.-plass gradvis ned til 10 poeng for en 10.-plass. De tre spillerne med flest poeng etter alle ni turneringene deler en bonus på 1&nbsp;million dollar, der 500&nbsp;000 dollar går til førsteplass, 300&nbsp;000 dollar til annenplass og 200&nbsp;000 dollar til tredjeplass.

## Vinnere
*2006: Rory Sabbatini
*2005: Phil Mickelson
*2004: Phil Mickelson
*2003: Mike Weir
*2002: Chris DiMarco
*2001: Davis Love III
*2000: Tiger Woods
*1999: Tiger Woods
*1998: Phil Mickelson

## Eksterne lenker
* West Coast Swing på PGATOUR.com
The New England Journal of Medicine

***The New England Journal of Medicine*** (**NEJM**) er et fagfellevurdert generelt medisinsk tidsskrift, utgitt av Massachusetts Medical Society, som ble grunnlagt i 1812. Tidsskriftet er det mest siterte vitenskapelige tidsskriftet i verden uansett fag, med en *[[impact factor]]* på 70.670 i 2018, foran *[[The Lancet]]*, *[[Nature]]* og *[[Science]]*. Det er et nivå 2-tidsskrift i Norsk vitenskapsindeks.

## Redaktører
*Walter Prentice Bowers, 1921–1937
*Robert Nason Nye, 1937–1947
*Joseph Garland, 1947–1967
*Franz J. Ingelfinger, 1967–1977
*Arnold S. Relman, 1977–1991
*Jerome P. Kassirer, 1991–1999
*Marcia Angell, 1999–2000
*Jeffrey M. Drazen, 2000-2019
*Eric J. Rubin, 2019-

## Eksterne lenker
*
Qatar Masters

**Qatar Masters** er en golfturnering som arrangeres på Doha Golf Club i Doha, Qatar. Qatar Masters ble opprettet i 1998 og er en av tre turneringer på Europatouren som spilles i Persiagulfen. I 2005 ble turneringen arrangert i samarbeid med Asiatouren for første gang.

## Vinnere

## Eksterne lenker
*
Israelsk

**Israelsk** er et adjektiv som kan henvise til
* Israel, stat i Midtøsten
* Israelere, innbyggere av staten Israel
Alphonse Laveran

**Charles Louis Alphonse Laveran** (1845–1922) var en fransk lege og nobelprisvinner. 

Da han tjenestegjorde ved et miltærsykehus i Constantine i Fransk Algerie, oppdaget han at årsaken til malaria var et protozon etter å ha observert parasitter hos en pasient som nylig hadde dødd av malaria. Dette var første gang at protozo ble bevist å være en årsak til sykdom. Senere jobbet han med trypanosomatida, spesielt sovesyke. For dette og senere oppdagelser av protozoenes rolle i å forårsake sykdommer, ble han tildelt Nobelprisen i fysiologi eller medisin i 1907.

## Referanser


## Eksterne lenker
Allvar Gullstrand

**Allvar Gullstrand** (født 5. juni 1862 i Landskrona, død 28. juli 1930 i Stockholm) var en svensk oftalmolog (øyelege), professor og oppfinner ved Universitetet i Uppsala. Han ble tildelt Nobelprisen i fysiologi eller medisin i 1911 for sitt arbeid på dioptri på øyet.

## Utvalgte publikasjoner
* *Méthode pratique pour déterminer l’astigmatisme par la dénivelation ophthalmométrique* (1889)
* *Objective Darstellung und photographische Abbildung von Augenmuskellähmungen* (1892)
* *Photographisch-ophthalmiatrische und klinische Untersuchungen über die Hornhautrefraction* (1896)
* *Allgemeine Theorie der monochromatischen Aberrationen und ihre nächsten Ergebnisse für die Ophthalmologie* (1900)
* *Die reflexlose Ophtalmoskopie* (1911)

## Referanser


## Eksterne lenker
Toxicodendron

* giftsumak (*Toxicodendron radicans*)
* *[[Toxicodendron diversilobum]]*
* *[[Toxicodendron succedaneum]]*
* lakksumak (*Toxicodendron vernicifluum*)

***Toxicodendron*** er en slekt i sumakfamilien. Disse plantene ble tidligere regnet til slekta *[[Sumakslekta|Rhus]]*.

De er løvfellende busker eller trær, mer sjeldent forvedede klatreplanter. De har en hvit lateks som blir svart ved kontakt med luft. Bladene er ulikefinnete, trekoblete eller hele. Frukten er en steinfrukt.

Berøring av alle arter i slekta gir kraftig utslett, kløe og feber, frembrakt av aktivstoffet urushiol. Dette stoffet er ikke regnet som en gift, men et allergen, da det får kroppens immunforsvar til å svare med en allergisk reaksjon. *Toxicodendron* betyr «gifttre».

*Toxicodendron* er disjunkt utbredt i Nord-Amerika og Øst-Asia. Lateks fra *[[Toxicodendron succedaneum]]* og *[[Lakksumak|Toxicodendron vernicifluum]]* brukes til å produsere østasiatiske lakkarbeider. De to vanligste artene i Nord-Amerika er giftsumak, «poison ivy» (*Toxicodendron radicans*) i øst og «poison oak», *[[Toxicodendron diversilobum]]* i vest.

## Kilder
* 
* 

## Eksterne lenker
* 

* Poison Oak FAQ (engelsk)
Ronald Ross

**Ronald Ross** (født 13. mai 1857 i Almora i Britisk India, død 16. september 1932 i London) var en britisk medisiner. Han ble tildelt Nobelprisen i fysiologi eller medisin i 1902 for sitt arbeid  med malaria.

## Liv og virke
### Bakgrunn
Ross ble født i Almora i Britisk India. Han var eldste sønnen til Campbell Claye Grant Ross, en britisk offiser i den indiske hæren, og Matilda Charlotte Elderton. Åtte år gammel ble Ross sendt til England for å gå på skole, først i Ryde, så i 1869 på internatskole i Springhill, ikke langt fra Southampton. I perioden 1875&ndash;1880 studerte Ross til lege ved St. Bartholomew's Hospital i London. Deretter dro han til India for å tjenestegjøre i Madras. 

### Karriere
Mens han tjenestegjorde ved ulike indiske sykehus på 1880- og 1890-tallet studerte Ross malaria. I tjeneste i Bangalore kom han i kast med sammenhengen mellom forekomsten av mygg og deres tilgang på vann. Under jobb i Ootacamund i 1897 ble Ross selv rammet av malaria. Etter overføring til Secunderabad klarte han å utlede malariaparasitten til en bestemt myggvariant: malariamygg *Anopheles*.

Før Ross hadde parasittologen Patrick Manson foreslått at nettopp mygger smitteemnet som forårsaker malaria. Selv kunne Ross vise at malaria overføres mellom fugler gjennom myggstikk, og foreslo at mygger også vær smittebæreren også ved overføring av malaria til mennesker. Ross dissekerte Anophelesmygger og fant malariaparasitter på et tidlig stadium i utviklingen. For sin forskning på malaria ble Ross tildelt Nobelprisen i fysiologi eller medisin i 1902.

I 1899 flyttet Ross tilbake til England, hvor han ble professor ved Liverpool School of Tropical Medicine. i 1901 ble Ross valgt til medlem av Royal College of Surgeons. Han er også medlem av vitenskapsakademiet Royal Society. Han ble ytterligere dekorert med ordner, og i 1902 mottok han Bathordenen fra kong Edward VII.

Ross jobbet også for å forebygge malariaens ytterligere utbredelse, blant annet i Vest-Afrika, ved Suezkanalen, i Hellas, på Mauritius og Kypros. Han utviklet en matematisk modell som kunne hjelpe til med å beregne malariasmittens spredning.

Ved siden av sitte legevitenskapelige arbeid skrev Ross lyrikk og teaterstykker, samt malte malerier helt uten tilknytting til den forskningen som blant annet gav han Nobelprisen i fysiologi eller medisin i 1902.

## Referanser


## Eksterne lenker
Sverre Wilberg

**Sverre Wilberg** (1929–1996) var en norsk skuespiller. Han var en stor del av sin karriere ansatt ved Det Norske Teatret.

## Teater
Wilberg ble utdannet ved det kongelige akademiet for drama Royal Academy of Dramatic Art i London mellom 1953 og 1955, og var ansatt ved Trøndelag Teater fra 1955 til 1958. Deretter hadde han oppgaver ved Folketeatret, Chat Noir, Oslo Nye Teater og Fjernsynsteatret. Fra 1971 var han ved Det Norske Teatret, der han spilte i en rekke komedier som blant annet Pære i *[[En midtsommernattsdrøm]]* og som Amor i Geir Sveaas' oppsetning av Holbergs *Ulysses von Itachia*. Han har også spilt i realistiske stykker som blant annet direktøren i *Stiftelsen* av Antonio Buero Vallejo, flere Brecht-skikkelser, samt klassikeroppgaver som Kreon i Evripides' *[[Medea]]*. På 1980-tallet gjorde han seg bemerket i som Gud i Goethes *Faust* og som Claudius i *[[Hamlet]]*.

Wilberg virket 42 år i norsk teaterliv, og de siste 25 årene var han knyttet til Det Norske Teatret hvor han spilte mer enn 100 forskjellige roller.

## Film og TV
Wilberg filmdebuterte i 1959 i *[[5 loddrett]]*, og har ved siden av rollen som Hermansen i 12 *[[Olsenbanden]]*-filmer, spilt i *[[Smuglere]]* (1968), *[[Skulle det dukke opp flere lik, er det bare å ringe]]* (1970) og *[[Kamilla og tyven]]* (1988). Han hadde sin siste filmrolle i *[[Markus og Diana (film)|Markus og Diana]]* fra 1996. På TV har han blant annet vært å se i et par gjesteroller i komiserien *[[Mot i brøstet]]*. Han var også med i episoden *Vinterferie* av komiserien *[[Fleksnes fataliteter]]*. Episoden har imidlertid aldri blitt vist på TV, men er tilgjengelig på DVD. Mot i brøstet episoden *I Søteste Laget* som Sverre Wilberg spilte doktor i, har senere blitt dedisert til ham.

## Filmografi (film og TV)

## Andre roller
Han har også hatt roller i NRK radioteateret i *God aften, mitt navn er Cox: Den lille heksen,* *Jokeren* som slakteren og i *Dickie Dick Dickens* (hørespill 3) som Mr. Miller.

## Referanser


## Eksterne lenker
*
Farvandsvæsenet

**Farvandsvæsenet** var en dansk etat under Forsvarsministeriet som arbeidet for å sikre trygg ferdsel i farvannene omkring Danmark, Færøyene og Grønland. Etatens oppgaver inkluderte avmerking av farleder, utgivelse av nautiske publikasjoner, saksbehandling vedrørende arbeider i danske farvann, kystredningstjeneste, lostjeneste, hydrografi og oseanografi.

Etaten hadde sin historie tilbake til opprettelsen av Det Kongelige Danske Fyrvæsen 8. juni 1560. Den ble nedlagt i 2011.

## Eksterne lenker
*
Carsten Byhring

**Carsten Byhring** (1918–1990) var en norsk skuespiller på scene, i fjernsyn og i film.

## Karriere
Byhrings karriere startet i studietiden, da han fremførte små pantomimer med komisk innhold. På revyscenen debuterte han i 1941, ved Søilen Teater i Oslo. I perioden 1947–1959 var han ansatt ved revyscenen Chat Noir, men gjorde mange gjesteopptredener ved Centralteatret, Det norske teatret, Den norske opera og Oslo Nye Teater.

Byhring opptrådte gjerne i dramatiske roller, men var mest kjent for sitt komiske talent, og han rendyrket særlig monologsjangeren. Han har gitt flere klassiske karakterforestillinger; hans tolkning av Doolittle i George Bernard Shaw-stykket *Pygmalion* er blant hans mest kjente. Han hadde mange filmroller, men spesielt huskes han som Kjell i de 13 første filmene om «Olsenbanden».

Den 5. april 1990 døde Carsten Byhring av kreft, 71 år gammel. Ifølge eget utsagn hadde han vært røyker siden ungdomstiden.

### Filmproduksjon
Byhring produserte og regisserte også to barnefilmer: *[[Bjørnepatruljen]]* (1956) og *[[På tokt med Terna]]* (1958).

## Familie

Carsten Byhring var sønn av Bjarne Byhring (1888–1976) og Haldis Hansen (1892–1974), samt storebror til skuespiller Svein Byhring (1932–2007). Carsten var gift 1950–1958 med skuespilleren Ingerid Vardund (1927–2006) og fra 1963 med Bjørg Pettersen (1931–1988).

## Filmografi

__TVINGINNHOLDSFORTEGNELSE__
;Som skuespiller

;Regi

;Klipp

;Manus

## Priser og utmerkelser (utvalg)
*  – Leonardstatuetten
*  – Aamot-statuetten
* Den Gyldne Edderkopp
*  - Kongens fortjenstmedalje i gull

## Referanser


## Eksterne lenker
*
Søfartsstyrelsen

**Søfartsstyrelsen** er en dansk etat under Erhvervs- og Vækstministeriet som skal arbeide for å sikre helse, miljø og sikkerhet innen landets skipsfart og legge forholdene til rette for økt konkurranseevne for den danske handelsflåten.

Etaten ble opprettet i 1988 gjennom en sammenslåing av seks organer som dengang ivaretok skipsfartadministrasjonen.

## Eksterne lenker
*
Militærnægteradministrationen

**Militærnægteradministrationen** er en dansk etat under Forsvarsministeriet som har ansvar for administrasjonen av landets militærnekterordning, herunder overføring, innkalling, utstasjonering og hjemsending av militærnektere.

## Eksterne lenker
*
Amin

**Amin** er en funksjonell gruppe organiske forbindelser hvor nitrogen er hovedatom. Byggeformelen ligner mye på ammoniakk, men hydrogenatomene er erstattet med alkyler eller aryler. Amin kategoriseres i primær, sekundær og tertiær amin.

## Se også
Aminosyre

## Litteratur

* 
* 
* 
* 
*
Tiberius Gracchus

**Tiberius Sempronius Gracchus** (latin: TI·SEMPRONIVS·TI·F·P·N·GRACCVS) (født 163 f.Kr., død 133 f.Kr.) var en romersk politiker som levde i det andre århundre f.Kr. I løpet av sitt korte liv klarte han å skape turbulens i den romerske republikk ved sine forsøk, som tribun, på å gjennomføre landbruksreformer. Tiberius' politiske ambisjoner førte til slutt til hans død, etter at han ble drept av en gruppe senatorer.

## Bakgrunn
Tiberius ble født i 163 f.Kr. i en av de politisk mektigste slektene i Roma på denne tiden. Hans var sønn av Tiberius Gracchus den eldre og Cornelia Africana. Cornelia var datteren til Aemilia Paula og Scipio Africanus, den berømte feltherren som beseiret Hannibal under den andre punerkrig. Tiberius søster var gift med Publius Cornelius Scipio Aemilianus, en annen kjent general. Siden Tiberius mistet sin far i ung alder, var det moren som sto for oppdragelsen til ham og hans søster og bror, Gaius Gracchus.

## Referanser
Abortankenævnet

**Abortankenævnet** er en dansk statlig myndighet under Styrelsen for Patientklager som behandler klager over avgjørelser truffet i regionale abort- og steriliseringsnemnder (samråd) om sterilisering av personer under 25 år og abort etter 12. svangerskapsuke.

Abortankenævnet fører også tilsyn med de regionale nemndene for å sikre lik saksbehandlingspraksis over hele landet.

Abortankenævnet består av tre sakkyndige medlemmer – en dommer, en spesialist i gynekologi og en spesialist i psykiatri – oppnevnt av Sundheds- og Ældreministeriet. Styrelsen for Patientklager utfører sekretariatsoppgavene på vegne av nemnda.

Danmark tillot abort på visse medinsinske vilkår i 1956. Ved en lovendring i 1970 ble søknadsbehandlingen desentralisert, og Abortankenævnet ble opprettet som sentral klage- og tilsynsmyndighet under Justitsministeriet. I 1973 tillot Danmark selvbestemt abort inntil 12. svangerskapsuke. Nemndene ble beholdt med den nye abortloven, men de behandler heretter bare unntak fra 12-ukersregelen og saker der kvinnen er mindreårig eller umyndiggjort.

## Referanser
Nat Borchers

**Nat Borchers** (født 1981) er en amerikansk tidligere fotballspiller som spilte i Odd Grenland fra 2006 til 2008. Deretter returnerte Borchers til MLS og klubben Real Salt Lake. Fra 2015 til karriereslutt i 2017 spilte han for Portland Timbers.
Borchers var forsvarsspiller, og fikk 3 A-landskamper for .

## Referanser


## Eksterne lenker
*
Det danske Advokatsamfund

**Det danske Advokatsamfund** er den nasjonale foreningen for advokater i Danmark. Alle advokater må være medlem av Advokatsamfundet, og organisasjonen er derfor ikke en alminnelig fagforening. Med hjemmel i retsplejeloven har Advokatsamfundet tre formål: å ivareta advokatprofesjonens generelle interesser, å føre disiplinært tilsyn med advokatene og å virke til gavn for det danske rettssamfunn.

Advokatsamfundet har ansvar for å administrere advokatutdannelsen, som består av en teoretisk eksamen og en praktisk læretid over tre år.

Disiplinærtilsynet med advokater utføres av Advokatnævnet, som behandler klager over advokaters salærer og adferd.

## Eksterne lenker
*
National League (liga)

**National League** er en engelsk fotballiga som består av de tre divisjonene National League, National League North og National League South. National League er det øverste nivået utenfor English Football League. 

National League ble opprettet under navnet *Alliance Premier Football League* i 1979, og var da den første og eneste landsdekkende divisjonen utenfor Football League. Fra og med 1987 har vinneren av National League rykket opp til EFL League Two &ndash; under forutsetning av at vedkommende klubb tilfredsstiller ligaens stadionkriterier. Siden 2003 har to klubber rykket opp hvert år.

## Historie
Alliance Premier Football League ble grunnlagt i 1979 av de ledende klubbene i Northern Premier League og Southern League. Medlemmene ved grunnleggingen var:
* AP Leamington
* Altrincham
* Bangor City
* Barnet
* Barrow
* Bath City
* Boston United
* Gravesend & Northfleet
* Kettering Town
* Maidstone United
* Northwich Victoria
* Nuneaton Borough
* Redditch United
* Scarborough
* Stafford Rangers
* Telford United
* Wealdstone
* Weymouth
* Worcester City
* Yeovil Town
Frem til 2004 bestod ligaen av en divisjon, men to regionale divisjoner ble innlemmet i ligaen før 2004-05 sesongen. De nye klubbene ble valgt av en komite og bestod av klubber fra Northern Premier League, Southern League og Isthmian League.

Foreløpig har ingen klubber fra National League nådd det øverste nivået i det engelske ligasystemet. Fire klubber har derimot deltatt i forgjengeren til Premier League, Football League 1. divisjon. Disse er Carlisle United, Grimsby Town, Luton Town og Oxford United. Luton Town og Oxford United er de eneste klubbene som har spilt kamper mot hverandre i samtlige av de fem øverste ligaene i engelsk fotball.

### Sponsor
Siden 1984 har ligaen hatt en rekke sponsorer av liganavnet. Det offisielle navnet ble endret i 1986, da Alliance Premier ble til Football Conference og i 2015 da navnet ble endret til National League.

Football Conference annonserte en treårig sponsoravtale med Vanarama som begynte fra 2014-15 sesongen. Etter en periode på syv år uten *Conference* i det offisielle liganavnet, ble det lagt til i liganavnet med den nye avtalen.  Denne ble fjernet igjen etter ett år og ligaen endret navn til National League.

## Media
3. juli 2013 inngikk Football Conference og BT Sport en TV-avtale som strakk seg over to sesonger. TV-avtalen gjorde at BT Sport sendte 30 fotballkamper fra Conference hver sesong, hvor fem kamper vil bestå av playoff-sluttspillet. Avtalen hadde en verdi på 300 000 britiske pund.
* *"Vi er ikke bare interessert i glamouren i Premier League — vi ønsker å bringe spenningen og røffheten i Conference Premier til ett nytt publikum, i tillegg til de eksisterende supporterne."* **Simon Green, sjef i BT Sport**
Football Conference har aldri blitt sendt på norsk TV.

## Referanser


## Eksterne lenker
*
Forsvarsministeriets Jagtbestyrer

**Forsvarsministeriets Jagtbestyrer** er et embete i det danske Forsvarsministeriet som ivaretar det overordnede tilsynet med viltpleien, herunder jaktutøvelsen, på ministeriets eiendommer.

I forbindelse med tilsynsutøvelsen skal Forsvarsministeriets Jagtbestyrer gi råd til Forsvarsministeriets eiendomsforvaltende organer om jaktvirksomhet på landområdene, og bistå med utarbeidelse av drifts- og pleieplaner.
Tucson Open

**Chrysler Classic of Tucson** er en golfturnering på PGA-touren som spilles på Omni Tucson National Golf Resort & Spa i Tucson i Arizona i USA. Turneringen har vanligvis vært spilt i februar, og er en del av West Coast Swing. Turneringen har vært et fast innslag på touren siden 1945, men spilles for siste gang i 2006 som følge av de omfattende endringene på touren som kommer med FedEx Cup i 2007.

Opp gjennom årene har turneringen endret navn en rekke ganger. Den har hett Tucson Open, Tucson Open Invitational, Home of the Sun Open, Dean Martin Tucson Open, NBC Tucson Open, Joe Garagiola-Tucson Open, Seiko-Tucson Match Play Championship, Seiko Tucson Open, Northern Telecom Tucson Open, Northern Telecom Open, Nortel Open, Tucson Chrysler Classic, Touchstone Energy Tucson Open og i dag altså Chrysler Classic of Tucson.

## Tidligere vinnere

## Eksterne lenker
* 
* Info på PGATOUR.com
Arkadij og Boris Strugatskij

**Arkadij** (født 28. august 1925, død 12. oktober 1991) og **Boris Natanovitsj Strugatskij** (født 14. april 1933, død 19. november 2012) var to russiske brødre som av mange anses som de beste sovjetiske sciencefictionforfatterne noensinne.

Arkadij Strugatskij (Арка́дий Струга́цкий) var filolog og ekspert i engelsk og japansk. Hans yngre bror Boris Strugatskij (Бори́с Струга́цкий) var astronom. Brødrene begynte som utopiske optimister på 1950-tallet, og de skrev naive skildringer av den lyse sovjetiske framtiden. Senere slo de over i en stadig mer samfunnskritisk og satirisk retning.

I Vesten er de best kjent for romanen *Piknik ved veikanten* (utgitt på norsk 1984, originaltittel *Пикник на обочине*, sammen med to noveller i samlingen *Kontakt med verdensrommet*), som la grunnlag for Andrej Tarkovskijs film *[[Stalker (film)|Stalker]]*. Strugatskij-brødrene skreiv manuskript til filmen.

*Piknik ved veikanten*, som i forma er ei blanding av ei historie om et besøk fra verdensrommet og en kriminalthriller, har vært tolka både som en beskrivelse av sonen rundt den sovjetiske atomkatastrofen i Ural og som en mer allmenn skildring av sovjetisk underverden, svartebørs, og så videre.

## Referanser
Greater Milwaukee Open

**U.S. Bank Championship in Milwaukee** var en golfturnering på PGA-touren. Turneringen ble arrangert for første gang i 1940 som *Milwaukee Open*. Den ble spilt på Brown Deer Park i Milwaukee i Wisconsin fra 1994.

## Vinnere

## Eksterne lenker
* 
* Profil på PGATOUR.com
Guggenheimmuseet i Bilbao

**Guggenheim-museet** i den spanske byen Bilbao ble åpnet i oktober 1997, og var resultat av mange års planlegging og samarbeid mellom baskiske myndigheter og stiftelsen Solomon R. Guggenheim. Baskiske myndigheter hadde lenge hatt en plan for å revitalisere Bilbao som en europeisk kulturby, og tok kontakt med Guggenheim-stiftelsen som straks tente på idéen om å bygge et eget museum i Bilbao.

Store deler av museet brukes til midlertidige utstillinger, som det siste året bl.a. har inkludert en omfattende azteker-utstilling og en utstilling med abstrakt ekspresjonisme innen malerkunsten. Den karakteristiske bygningen ble tegnet av den nordamerikanske arkitekten Frank O. Gehry, og er i stor grad dekket av titan. Men også glass, ulike steintyper samt vann utgjør viktige elementer i anlegget.

## Faste utstillinger

* *The Matter of Time.* Skulpturer/installasjoner av skulptøren Richard Serra (født i San Francisco i 1939)
* *Galleri 103:*
** Robert Rauschenberg, abstrakt ekspresjonisme m.m.
** Amerikansk popkunst fra 1960 og fremover, med verker av bl.a. Jim Dine, Roy Lichtenstein, Claes Oldenburg, James Rosenquist og Andy Warhol

* *Galleri 105:*
** Representanter fra den hovedsakelig italienske retningen *Arte Povera* (no.: *fattig kunst*), med verker av bl.a. Mario Merz og Jannis Kounellis
** Den engelske kunstneren Richard Long arbeider med naturlige materialer som tre, stein og jord og kombinerer dette med geometriske figurer (som i verket *Bilbao Circle* fra 2000)
** Anselm Kiefer vokste opp i et splittet etterkrigs-Tyskland, hans bilder kalles gjerne «*nyekspresjonistiske*» og inkluderer både maling og organiske materialer som aske, jord, strå og frø
* *Verker og installasjoner som inngår i bygningsanlegget, bl.a.:*
** Jeff Koons' store og fargerike hundehvalp utenfor hovedinngangen
** Louise Bourgeois' store og livaktige edderkopp i bronse

## Eksterne lenker
* 
* Guggenheim Museum (New York, Bilbao, Venezia, Berlin, Las Vegas)
* (Scholars on Bilbao)
Drevja kirke

**Drevja kirke** ligger i Drevja sokn i Vefsn kommune i Nordland. Kirken er en langkirke bygget i tømmer i 1883 og har 200 plasser.

Arkitekter var Torolf Prytz og Anders Grenstad, idet sistnevnte, som var byggmester, forenklet førstnevntes tegninger noe.

Alterbildet er et korsfestelsesbilde som Christen Brun har malt i kopi etter Guido Reni. Prekestolen har evangelistfigurer. Markus-figuren er laget av Andreas Nilsskog. Matteus, Lukas og Johannes er laget senere av Einar Nilsskog. Andreas Nilsskog har også laget dåpsengelen. Orgelet ble bygget av P. A. Albrechtsen i 1846, og ble flyttet fra Dolstad kirke til Drevja kirke i 1920. Kirkeklokken er støpt av Vickers & Sons i Cluffield i England.

Rett ved kirka står det en bauta til minne om bygdekunstneren Andreas Nilsskog.

## Referanser


## Eksterne lenker
* 
*
Kurów

**Kurów** er en by i det sørlige Polen i Lublin-voivodskapet. Byen ligger ved elva Kurówka.

## Kjente personer fra Kurów
* Wojciech Jaruzelski (polsk president)

## Referanser


## Eksterne lenker
*
Maggioresjøen

**Maggioresjøen** eller **Lago Maggiore** (oversatt: «storsjø». På italiensk også kalt *Lago Verbano*) er den vestligste av de tre store prealpine innsjøene i Europa, og den nest største etter Gardasjøen. Den ligger på grensen mellom Italia og Sveits.

Innsjøen har en overflate på rundt 209 km², er 65 km på det lengste og er 10 km på det bredeste. Fordypningen innsjøen ligger i har tektonisk-glasial opprinnelse, og volumet er på . Elvene Ticino, Maggia og Toce renner inn i Maggioresjøen, og elven Ticino renner ut av innsjøen. De forrevne breddene er omgitt av Piemontes og Lombardias prealper. Den vestlige bredden er i provinsene Novara og Verbano Cusio Ossola i det italienske Piemonte, den østlige bredden er i provinsen Varese i italienske Lombardia, mens den nordlige delen av innsjøen strekker seg 13 km inn i Sveits.

Klimaet er mildt både sommer og vinter, området har middelhavsvegetasjon med vakre hager der det vokser sjeldne og eksotiske planter.

## Byer og landsbyer ved Maggioresjøen

## Øyer
* Brissagoøyene
* De borromeiske øyene

## Bilder

Fil:Santa Caterina del Sasso.jpg|Santa Caterina del Sasso.
Fil:Lightmatter lakemaggiore.jpg|Solnedgang over innsjøen.
Fil:Isola Bella.jpg|Isola Bella, de borromeiske øyene.
Fil:Karte_Langensee.png|Kart over innsjøen.


## Referanser


## Eksterne lenker
* 
* Portale del Lago Maggiore (Turistinformasjon)
Selhurst Park

**Selhurst Park** er et fotballstadion i bydelen Croydon i Sør-London, England og er hjemmebanen til Crystal Palace FC. Stadionet ble bygget i 1922 og har også blitt brukt av klubbene Charlton Athletic, som i 1986 ble tvunget ut av sin hjemmebane The Valley, og fra 1991 til 2003 av Wimbledon FC. 

Tribuneseksjonene heter *Holmesdale Stand*, *Arthur Wait Stand*, *Croydon Advertiser Family Stand* og *Main Stand*. Tilskuerrekorden er på 51 482 og ble satt mot Burnley FC i fjerde runde i FA-cupen den 11. mai 1979. Det har vært planer om å fornye tribunen Main Stand, nærmest identisk lik Holmesdale Road Stand, men på grunn av protester fra lokalbefolkningen har dette blitt lagt på is. Klubben kan nå muligens bli tvunget til å se etter nye områder for å bygge et helt nytt stadion. 

## Gjennomsnittsbesøk
*2002-2003: 16 867 (Division One)
*2003-2004: 17 344 (Division One)
*2004-2005: 24 103 (Premier League)

## Eksterne lenker
* Informasjon om Selhurst Park hos Stadiumguide.com
* Internet Football Grounds Guide – Selhurst Park, Crystal Palace FC